Crna Gora

Adresa: Rimski trg 46,

81000 Podgorica, Crna Gora

tel: +382 20 482 109

fax: +382 20 234 306

www.gov.me/mpsv

Ministarstvo poljoprivrede,

šumarstva i vodoprivrede

**Broj:**

Ministarstvo poljoprivrede, šumarstva i vodoprivrede (u daljem tekstu: Ministarstvo) u okviru Uredbe o uslovima, načinu i dinamici sprovođenja mjera agrarne politike za 2023. godinu – Agrobudžet („Službeni list CG”, broj 25/23) i mjere 3.7. Uvođenje standarda kvaliteta i bezbjednosti hrane, objavljuje:

**JAVNI POZIV**

**za odabir pravnog lica za sprovođenje edukacija za uvođenje sistema kvaliteta i bezbijednosti hrane**

**I Predmet Javnog poziva i namjena podrške**

Ovim javnim pozivom utvrđuju se uslovi, kriterijumi, način prijavljivanja i rokovi za podnošenje prijava za sprovođenje edukacija za uvođenje sistema kvaliteta i bezbijednosti hrane, za poljoprivredne i prehrambene proizvođače zainteresovane za podizanje kvaliteta proizvoda i proizvodnje.

.

**II Korisnici podrške**

Pravo na korišćenje podrške pod uslovima utvrđenim ovim Javnim pozivom imaju:

Pravna lica, koja imaju kompetencije u uspostavljanju sistema kvaliteta i bezbijednosti hrane (HACCP; VACCP; TACCP; ISO 22000; FSSC 22000; SQF; IFS; BRC GS; Košer; Hallal).

**III Dokumentacija koju je potrebno dostaviti**

Prilikom prijave na Javni poziv za odabir pravnog lica za sprovođenje edukacija za uvođenje sistema kvaliteta i bezbijednosti hrane, potrebno je dostaviti sledeću dokumentaciju:

* Opis djelatnosti firme, stručna osposobljenost, iskustvo u implementaciji standarda sl.;
* Potvrdu o sjedištu u Crnoj Gori (izvod iz Centralnog registra privrednih subjekata (CRPS-a);
* Potvrdu/sertifikat o poznavanju (obukama) za navedene standarde;
* Kratak opis standarda za koje bi tijelo pružalo edukacije.

**IV Visina podrške i procedure realizacije**

Podrška za namjene navedene u ovom Javnom pozivu je nadoknada dijela troškova za sprovođenje edukacija za uvođenje sistema kvaliteta i bezbijednosti hrane, za poljoprivredne i prehrambene proizvođače zainteresovane za podizanje kvaliteta proizvoda. Za realizaciju Javnog poziva Ministarstvo je opredijelilo iznos do 10.000,00 eura.

Ispunjenost uslova za dodjelu podrške utvrđuje odgovorno lice za sprovođenje i realizaciju Javnog poziva iz Ministarstva poljoprivrede, šumarstva i vodoprivrede, koje provjerava navode iz dokumentacije, utvrđuje ispunjenost uslova. Ministarstvo će izvršiti rangiranje prispjelih prijava i sa odabranim sklopiti ugovor. Pored ispunjenosti navedenih uslova osnovni kriterijumi će biti: iskustvo u implementaciji standarda (dužina postojanja pravnog lica) i poznavanje svih rizika pri proizvodnji hrane uključujući i alergene.

Ministarstvo poljoprivrede, šumarstva i vodoprivrede zadržava parvo da ne izabere ni jedno pravno lice.

Ugovorom će biti definisana prava i obaveze ugovorenih strana, uključujuči način isplate, korišćenje sredstava, izvještavanje i nadzor.

**V Način podnošenja prijave**

Prijave na Javni poziv sa pratećom dokumentacijom dostavljaju se poštom ili preko arhive Ministarstva u koverti na adresu:

Ministarstvo poljoprivrede, šumarstva i vodoprivrede

Direktorat za poljoprivredu

**po Javnom pozivu za odabir pravnog lica za sprovođenje edukacija za uvođenje sistema kvaliteta i bezbijednosti hrane**

Rimski trg br. 46, 81000 Podgorica

Rok za podnošenje prijava na Javni poziv je osam dana od dana objave ovog Javnog poziva.

Informacije u vezi sa ovim Javnim pozivom mogu se dobiti putem telefona: 020/482-134.

Nepotpune i neblagovremeno podnijete prijave kao i prijave koje nijesu ovjerene pečatom i potpisom ovlašćenog lica i koje nijesu u skladu sa uslovima Javnog poziva, neće se razmatrati.

**VI**

Ovaj Javni poziv objaviće se na internet stranici Ministarstva i u bar jednom štampanom listu.

 **Ministar**

 **Vladimir Joković**